 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ**

**proiect din 12.07.2017**

Urmare a notificării depuse de **CORMOȘ MARIUS OVIDIU,** cu sediul în municipiul Bistrița, str. Piața Morii, nr. 3, sc. A, ap. 5, județul Bistrița-Năsăud, privind prima versiune a planului **PUZ*–*”Introducere teren în intravilanul municipiului Bistrița în vederea realizării unor case de locuit”** în municipiul Bistrița, str. Câmpului, extravilan, jud. Bistrița-Năsăud, solicitare înregistrată la Agenţia pentru Protecţia Mediului Bistrița sub nr. 7333/27.06.2017, în baza:

- HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

- OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

- HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare;

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 12.07.2017,

- în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

- în conformitate cu prevederile art. 5, alin. 3, litera a) și a Anexei 1 – Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide:**

***planul - PUZ–”Introducere teren în intravilanul municipiului Bistrița în vederea realizării unor case de locuit”*** *în municipiul Bistrița, str. Câmpului, extravilan, jud. Bistrița-Năsăud,*

***titular:*** *CORMOȘ MARIUS OVIDIU cu domiciliul în municipiul Bistrița,* str. Piața Morii, nr. 3, sc. A, ap. 5*, jud. Bistrița-Năsăud,*

***nu necesită evaluare de mediu, nu necesită evaluare adecvată și se adoptă fără aviz de mediu.***

**Motivele care au stat la baza luării deciziei etapei de încadrare sunt:**

*- planul are ca scop stabilirea reglementărilor care se impun pentru introducerea unei suprafețe din extravilan (S=6060 m2) în intravilanul municipiului Bistrița în vederea realizării unor case de locuit;*

*- folosința actuală a terenului este fâneață, iar prin certificatul de urbanism se solicită avizul Ministerului Agriculturii și Dezvoltării Rurale;*

*- conform PUG Bistriţa, Capitolului II.5. Zona de locuire – L, subzona L2, în zona studiată se pot amplasa:*

*a) locuinţe individuale unifamiliale cu maximum P+2 niveluri în regim de construire discontinuu – cuplat sau izolat – vor avea înalţimea maximă la cornişă de 9,00 m (3,00m/nivel).*

*b) funcţiuni comerciale, servicii profesionale şi mici activităţi manufacturiere cu condiţia ca acestea să nu depăşească suprafaţa de 250 mp ADC, să nu genereze transporturi grele, să nu atragă mai mult de cinci autoturisme, să nu fie poluante, să nu aibă program prelungit peste orele 22,00 şi să nu utilizeze terenul liber al parcelei pentru depozitare şi producţie.*

*c) construcţiile anexe vor avea regim de înălţime maximă parter.*

*- bilanţ teritorial:*

|  |  |
| --- | --- |
| ***Suprafaţă studiată*** | ***6.060 mp*** |
| *Suprafaţă rezervată pentru modernizarea străzii Câmpului* | *424 mp* |
| *Suprafaţă construită la un POT = 35%* | *2.121 mp* |
| *Suprafaţă alei + parcări în incinte* | *1.500 mp* |
| *Suprafaţă spaţii verzi amenajate 30%* | *1.818 mp* |
| *Suprafaţă grădini* | *197 mp* |

***1.****Caracteristicile planurilor şi programelor cu privire, în special, la:*

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

*Prin PUZ studiat se propun:*

*- stabilirea funcţiunii zonei - subzonă de locuire individuală cu regim de construire discontinuu, cu înălțime maxima P+2 și funcțiuni comerciale permise;*

*- precizarea regimului de înălţime şi a indicatorilor privind utilizarea terenului (POT=35% și CUT=1,2);*

*- realizare acces din strada Jelnei prin intermediul străzii Câmpului;*

*- aliniamente obligatorii, distanţe de retragere de la aliniament;*

*- echiparea edilitară a amplasamentului;*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

*Conform PUG Bistrița aprobat prin HCL nr. 136/2013, terenul este situat în extravilanul municipiului, și este destinat activităților agricole - teren fâneață. Prin certificatul de urbanism se solicită avizul Ministerului Agriculturii și Dezvoltării Rurale.*

*La realizarea PUZ-ului propus s-a avut in vedere respectarea condițiilor din Regulamentul Local de*

*Urbanism aferent PUG Bistrița cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi.*

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

*Prin PUZ se va asigura o suprafaţă S=1818 m2 spațiu verde, respectiv 30 % spaţiu verde din suprafața terenului.*

*d) problemele de mediu relevante pentru plan sau program:*

*- factorul de mediu apă:*

*- în zonă există o rețea privată de alimentare cu apă din rețeaua de alimentare municipală, iar PUZ-ul prevede asigurarea alimentării cu apă din acest cămin;*

*- locuințele se vor dota cu rezervoare vidanjabile pentru a ape uzate de tip menajer rezultate până la extinderea rețelei de canalizare;*

*- evacuarea apelor pluviale convenţional curate se va realiza prin preluare de pârâul Valea Jelnei și ulterior de râul Bistrița;*

*- factorul de mediu aer: principalele surse de poluare a aerului sunt traficul auto și arderea*

*carburantului pentru incălzire.*

*Traficul auto se va intensifica în timpul construirii locuințelor. Se vor utiliza mijloace auto cu verificări tehnice efectuate pentru limitarea emisiilor.*

*Încălzirea spațiilor este propusă cu central termice. Centralele vor fi omologate, astfel că emisiile se vor incadra în limitele admise conform Ordinului MAPPM nr. 462/1993.*

*- factorul de mediu sol: poate fi afectat prin depozitări necontrolate de deșeuri și prin scurgeri*

*accidentale de carburanţi şi uleiuri.*

*La realizarea iproiectului, deșeurile menajere și deșeurile de construcție vor fi predate operatorului de salubritate din zonă, prin contract.*

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor): - nu este cazul.*

***2.*** *Caracteristicile efectelor şi ale zonei posibil a fi afectate cu privire, în special, la:*

*a) probabilitatea, durata, frecvenţa şi reversibilitatea efectelor:*

*- prin soluții constructive corespunzătoare adoptate la realizarea locuințelor, impactul asupra mediului nu va fi semnificativ şi nu va produce efecte ireversibile.*

*b) natura cumulativă a efectelor:*

*- planul propus nu are efecte cumulative cu alte planuri urbanistice in vigoare sau propuse pentru zonele invecinate.*

*c) natura transfrontieră a efectelor: - nu este cazul;*

*d) riscul pentru sănătatea umană sau pentru mediu (de exemplu, datorită accidentelor);*

*- la realizarea PUZ-ului propus s-a avut in vedere respectarea prevederilor Ordinului nr. 119/2014 privind aprobarea Normelor de igienă şi a recomandărilor privind mediul de viaţă al populaţiei;*

*- prin soluții constructive corespunzătoare adoptate la realizarea nu se va produce un impact semnificativ asupra mediului;*

*- zona studiată nu este expusă riscurilor naturale.*

*e) mărimea şi spaţialitatea efectelor (zona geografică şi mărimea populaţiei potenţial afectate):*

*- vecinătăţile nu vor fi afectate de implementarea planului propus;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural:*

*- nu este cazul;*

*(ii)depăşirea standardelor sau a valorilor limită de calitate a mediului:*

*- terenul studiat nu este amplasat in arie in care standardele de calitate ale mediului, stabilite de legislaţie, au fost depăşite;*

*(iii) folosirea terenului în mod intensiv:*

*- nu este cazul;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

*- amplasamentul este situat în afara ariilor naturale protejate.*

**Obligațiile titularului:**

1. Titularul are obligația de a respecta legislația de mediu în vigoare.

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

3. În vederea realizării proiectelor propuse prin PUZ, titularul va notifica APM Bistrița-Năsăud și va solicita actele de reglementare conform legislației de mediu în vigoare.

4. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

5. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

- Anunțuri publice privind depunerea notificării apărute în cotidianul ”Răsunetul” din 24-25.07.2017 și din 27.07.2017;

- Anunț public privind depunerea notificării apărut pe site-ul APM Bistrița-Năsăud la 27.06.2017;

- Anunț public privind decizia etapei de încadrare publicat pe site-ul APM Bistrița-Năsăud în data de 13.07.2017;

..................

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire se va urma procedura de reglementare conform Ordinului MMP nr.135/2010 pentru aprobarea Metodologiei de aplicare a evaluării impactului asupra mediului pentru proiecte publice şi private.**

**Prezenta decizie poate fi contestată în conformitate cu prevederile Legii contenciosului administrativ nr. 554/5004, cu modificările şi completările ulterioare.**

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Csilla Hapca